رتلام

رتلام چھُ ہندوستان چہ ریاست مدھیہ پردیش کِس مالوا خطہٕ کِس شمال مغربی حصس مَنٛز اَکھ شَہَر۔ رتلام شَہَر چھُ سطح سمندر  480 میٖٹَر (1,570 فٹ) تھوٚدھ۔  یہِ چھُ رتلام ضِلہٕ انتظامی صَدٕر مُقام، یُس ہندوستان چہ آزٲدی پتہٕ 1947 ہس مَنٛز بناونہٕ آو۔ یہِ چھُ ریاستٕچ رازدٲنی بھوپال پؠٹھ 294 کلومیٹر مغربس پؠٹھ واقعہٕ۔

2024 کس ہِندوستٲنؠ عام انتخابس مَنٛز آو بھارتیہ جنتا پارٹی ہنٛد انیتا نگر سنگھ چوہان رتلام پؠٹھ رکن پارلیمان منتخب کرنہٕ۔

رتلام ریلوے ڈویژن چھُ ہنٛدستٲنؠ ریلوے کِس مغربی ریلوے زون تحت شیٚن ریلوے ڈویجنن مَنٛز اَکھ۔ امیک صَدٕر دفتر چھُ رتلام شہرس مَنٛز۔ یہِ چھُ ریاستک اَکھ اہم ریلوے جنکشن۔